open-index/open-wikipedia-markdown huggingface dataset:
Nortamptonšyras

**Nortamptonšyras** () – grafystė Rytų Midlandse, Anglijoje, neturinti išėjimo prie jūros. 2011 m. duomenimis, grafystėje gyveno 692000 gyventojai. Ribojasi su kitomis aštuoniomis grafystėmis: vakaruose su Vorikšyru, šiaurėje su Lesteršyru ir Rutlandu, rytuose su Kembridžšyru, pietryčiuose su Bedfordšyru, pietuose su Bakingamšyru, pietvakariuose su Oksfordšyru. Taip pat šiaurės rytuose 19 metrų (21 jardų) sieną turi su Linkolnšyro grafyste, Anglijos trumpiausia grafysčių riba. Administracinis centras – Nortamptonas.

## Geografija
Grafystė yra vandenskyroje tarp Severno ir *Vaš* įlankos bei estuarijos, o keletas svarbių upių prasideda grafystės šiaurės vakaruose. Ninas teka šiaurės rytų kryptimi link Vošo įlankos, Aukštutinis Eivonas teka pietvakarių kryptimi į Severno upę. Aukščiausias grafystės taškas – *Arbury Hill* kalva, kurios aukštis 225 metrai.

### Piterboras
Piterboro sritis istoriškai susijusi su Nortamptonšyru ir laikoma grafystės dalimi. Pagal 1972 m. savivaldybės įstatymą, Piterboro miestas tapo Kembridžšyro grafystės dalimi.

## Gyvenvietės

## Rajonai
1974 m. įsigaliojo Nortamptonšyro administracinio suskirstymo pakitimai, pagal kurį grafystė buvo padalinta į 7 rajonus: Korbio rajonas, Daventrio rajonas, Rytų Nortamptonšyro rajonas, Keteringo rajonas, Nortamptono rajonas, Pietų Nortamptonšyro rajonas ir Velingboro apskritis.

2018 m. Nortamptonšyro grafystės taryba paskelbė apie bankrotą, dėl kurio buvo peržiūrėtas grafystės administracinis suskirstymas. Pasiūlyta grafystę skirstyti tik į du rajonus. 2021 m. oficialiai įsigaliojo administracinio suskirstymo pakeitimai ir grafyste padalinti į du rajonus: Šiaurės ir Vakarų.

## Šaltiniai
Frederick Ballantyne

Seras **Frederick Nathaniel Ballantyne** (g. ) yra Sent Vinsento ir Grenadinų generalgubernatorius. Jis dirba savo poste nuo 2002 m. rugsėjo 2 d. ir lapkrityje buvo įšventinti į riterius. Jis pakeitė Monica Dacon, kuri buvo laikinai generalgubernatorės poste po Charles Antrobus mirties.

|-

|-
Kentai (Lenkija)

**Kentai** () – miestas pietų Lenkijoje, Mažosios Lenkijos vaivadijoje, Osvencimo apskrityje, į pietus nuo Osvencimo, prie Solos upės (Vyslos intakas). Stotis prie Belsko Bialos-Vadovicų geležinkelio linijos. Mašinų ir įrengimų (automobilių, metalurgijos ir liejimo mašinų, krosnių ir kaitintuvų, matavimo prietaisų), metalo apdirbimo (aliuminio profilių, taros gamyba), tekstilės (vilnos, trikotažo), baldų, statybinės keramikos, maisto pramonė. Veikia plastiko perdirbimo gamykla. Kentuose vyksta kasmetinis sakralinių giesmių festivalis *Psalite Deo*.

Yra muziejus, 1712 m. barokinis pranciškonų vienuolynas su Nekaltojo Prasidėjimo bažnyčia, 1685 m. barokinė Šv. Margaritos ir Kotrynos bažnyčia.

## Istorija

Kentai rašytiniuose šaltiniuose minimi nuo 1240 m. Miesto teisės suteiktos 1277 m. Kentuose 1397 m. gimė katalikų šventasis Jonas Kentietis. Nuo 1457 m. priklausė Jogailaičiams. XVI-XVII a. Kentai buvo svarbus amatų ir prekybos centras. Vėliau nukentėjo nuo gaisrų, epidemijų, potvynių bei žemės drebėjimų (1785, 1786 m.). Nuo XIX a. tapo sunkiosios pramonės centru.

## Šaltiniai
Sent Vinsento ir Grenadinų geografija

**[[Sent Vinsentas ir Grenadinai]]** yra salų valstybė Priešvėjinėse Antilų salose, Mažųjų Antilų salų grupėje, kuri yra Karibų jūroje, Šiaurės Amerikoje. Valstybė sudaryta iš pagrindinės Sent Vinsento salos ir dviejų trečdalių šiaurinės Grenadinų salų grupės, kuri driekiasi nuo Sent Vinsento pietų iki Grenados. Valstybės salos apima 390 km² žemės plotą, iš kurio Sent Vinsento sala sudaro 342,7 km² ploto. Valstybės sostinė yra Kingstaunas Sent Vinsento saloje.

## Salos
Pagrindinė Sent Vinsento sala yra pati kalnuočiausia ir turi tik mažą dalį lygios žemės. Taip pat yra skirtumų tarp pakrančių kiekvienoje salos pusėje. Priešvėjinė salos pusė yra labai uolėta, tuo tarpu pavėjinė pusė yra sudaryta iš daugelio paplūdimių ir turi daug daugiau įlankų. Taip pat saloje yra aukščiausia salos vieta – Sufriero ugnikalnis (1234 m). Yra keletas mažų salelių netoli kranto, įskaitant Jango salą.

## Resursai ir žemės naudojimas
**Natūralūs resursai**:
* Hidroenergija
* Pasėliai

**Žemės naudojimas**:
* Dirbamos žemės – 10%
* Daugiamečiai pasėliai – 18%
* Nuolatinės ganyklos – 5%
* Miškai ir miškingos vietovės – 36%
* Kita – 31% (1993 m.)

**Drėkinamos žemės**: 10 km² (1993 m.)

**Natūralūs pavojai**:
* Uraganai
* Sent Vinsento saloje esantis Sufriero ugnikalnis kelia nuolatinę grėsmė

**Aplinkos būklė**:
* Pakrantės užterštos nuo teršalų iš pramoginių jachtų ir kitų nuotekų
* Kai kuriose vietovėse užterštumas yra toks didelis, kad plaukioti turėtų būti uždrausta

**Geografinė pastaba**: Grenadinų salų grupės administracinis valdymas yra padalintas į Sent Vinsento ir Grenadinų ir Grenados.
Vidutinio nuotolio balistinė raketa (Rusija)

**Vidutinio nuotolio balistinė raketa**, *VNBR* () – balistinė raketa, kurios veikimo spindulys (pagal Rusijoje priimtą klasifikaciją) yra nuo 1000 iki 5500 km.
Amerikietiškoje klasifikacijoje  'vidutinio nuotolio balistinė raketa'; *MRBM*) turi veikimo spindulį 1000-3000 km. Rusiška VNBR samprata apima ir  'tarpinio nuotolio balistinė raketa', kurių veikimo spindulys yra 3000–5000 km (klasė, tarpinė tarp  'vidutinio nuotolio balistinė raketa' ir ) 'tarpžemyninė balistinė raketa'. Šios raketos gali būti ginkluotos branduolinėmis kovinėmis galvutėmis.

Nuo 1964 metų Lietuvoje buvo dislokuotos 22 metrų ilgio R-12 (*SS-4 Sandal*) raketos - Dvina Silo kompleksas (buvusi sovietų raketų bazė Plokštinėje, Plateliuose, Žemaitijos nacionaliniame parke). Šioje vietoje bazę 1960 - 1962 metais statė virš 10 000 sovietų kareivių (daugiausiai estai). Įrengti 4 paleidimo įrenginiai. 1978 m. JAV žvalgybos tarnyboms sužinojus apie bazę, ji buvo apleista.

Nuo 1991 m. VNBR pagal Vidutinio ir mažesnio nuotolio raketų likvidavimo sutartį pašalintos iš JAV ir Rusijos ginkluotės.

## Įvairių šalių VNBR

### Ginkluotėje
* Šiaurės Korėja – Rodong, Taepodong-1, Musudan
* Iranas – Šachab-3, Sadžil
* Izraelis – Jerichon-2
* Indija – Agni
* Pakistanas – Hatf-V (Ghauri)
* Kinija – Dong-Feng 21


Vaizdas:Agni.jpg|Agni-2 (Indija)
File:DF-21A TEL - Chinese Military Museum Beijing.jpg|Dong-Feng 21 (Kinija)


### Išimtos iš ginkluotės
* TSRS – RSD-10 (*SS-20 Saber*), R-5 (*SS-3 Shyster*), R-12 (*SS-4 Sandal*) ir R-14 (*SS-5 Skean*);
* JAV – PGM-17 Thor, MGM-31C Pershing II
* D. Britanija – PGM-17 Thor
* Prancūzija – S2, S3
* Kinija – Dong-Feng 3(А)

## Nuorodos
Vidutinio nuotolio balistinė raketa (JAV)

**Vidutinio nuotolio balistinė raketa** () – balistinė raketa, kurios veikimo spindulys pagal JAV Gynybos departamento klasifikaciją laikomas vidutiniu – nuo 1000 iki 3000 km. Pagal šią klasifikaciją vidutinio nuotolio balistinės raketos priskiriamos platesnei karo teatro balistinių raketų kategorijai, į kurią papuola visos balistinės raketos, kurių veikimo spindulys mažesnis nei 3500 km.
Pagal Rusijoje naudojamą klasifikaciją vidutinio nuotolio balistinėmis raketomis laikomos raketos, kurių veikimo spindulys yra 1000–5500 km. Į rusišką kategoriją įeina ir tarpinio nuotolio balistinės raketos (), kurių veikimo spindulys yra 3000–5000 km.

## Įvairių šalių vidutinio nuotolio balistinės raketos

* 
** Agni I (700–1250&nbsp;km)
** Agni II (2000–3000&nbsp;km)
* 
** DF-21 (1800–3000&nbsp;km)
* 
** Ghauri-I (1200&nbsp;km)
** Ghauri-II (1800&nbsp;km)
** Šahyn-II (2500&nbsp;km)
* 
** Jericho II (1300&nbsp;km)
* 
** Rodong-1 (900–1300&nbsp;km)
* 
** Hyunmoo-3 (500–1500&nbsp;km) (Pietų Korėja) 
* 
** Ghadr-110 (2000–3000&nbsp;km)
** Šahab-3 (2100&nbsp;km)
** Fadžr-3 (2500 km (spėjama))
** Ašoura (2000–2500&nbsp;km)
** Sadžil (2000–2500&nbsp;km)
* 
** SS-3 Shyster (1200&nbsp;km)
** SS-4 Sandal (2100&nbsp;km)
* 
** PGM-19 Jupiter (2410&nbsp;km)
** MGM-31 Pershing (1770&nbsp;km)
* 
** Blue Streak (3700&nbsp;km)

## Taip pat skaitykite
* Karo teatro balistinė raketa
* Mažo nuotolio balistinė raketa
* Tarpinio nuotolio balistinė raketa
* Tarpžemyninė balistinė raketa
* Povandeninio starto balistinė raketa
* Priešlaivinė balistinė raketa

## Nuorodos
Dalvičo paveikslų galerija

**Dalvičo paveikslų galerija** (angl. **Dulwich Picture Gallery**) – seniausia Anglijos paveikslų galerija, veikianti pietiniame Londone. Pagrindinę ekspozicijos dalį sudaro Europos XVII ir XVIII a. tapyba. Galerijoje yra keletas kapitalinių Guido Reni ir Bartolomé Esteban Murillo darbų.

## Istorija
Paveikslų kolekcijos pradžia tapo Lenkijos karaliaus ir Lietuvos didžiojo kunigaikščio Stanislovo Augusto Poniatovskio užsakyti pirkti dailės darbai Londono meno dileriams Noël Desenfans ir Francis Bourgeois RA. Kolekcija turėjo tapti karališkąja ATR meno kolekcija, nes prieš tai buvusieji karaliai, Saksonijos kurfiurstai, paveikslus rinko ir kolekcionavo Dresdene. 1795 m. buvo panaikinta ATR valstybė nespėjus suformuoti ir perduoti kolekcijos. Tokiu būdu kolekcija liko be savininkų. Po nenusisekusių bandymų parduoti visus darbus Europos meno rinkoje, paveikslai buvo padovanoti 1811 m. Dalvičo, kaimo šalia Londono, koledžui su sąlyga, kad paveikslai bus viešai prieinami visuomenei. Kartu Francis Bourgeois iškėlė sąlygą, kad galerijos pastatą pastatytų jo draugas architektas John Soane. Galerija tapo pirmąja pasaulyje, specialiai pastatyta eksponuoti paveikslus. Atidaryta 1814 m. Vėliau pastatas buvo praplėstas ir kai kurios dalys perstatytos po to, kai pastatas nukentėjo Antrojo pasaulinio karo bombardavimų metu. Vėliau įterpta modernių stiklinių konstrukcijų.

## Galerijos eksponatai
Galerijoje dominuoja XVII ir XVIII a. Europos dailės meistrų kūryba (tarp jų – Rembranto, Antonio van Deiko, B. A. Muriljo, N. Puseno, Vato, Geinsboro, Rubenso, Tiepolo, Kanaleto). Nuolatinėje ekspozicijoje yra apie 350 paveikslų.



Vaizdas:Dulwich-picture-gallery-interior.JPG| Galerijos interjeras
Vaizdas:Reni, Guido - St John the Baptist in the Wilderness - Google Art Project.jpg| Gvidas Renis. „*Šv. Jonas Krikštytojas Atsiskyrėlis*“
Vaizdas:Murillo, Bartolomé Estéban - The Madonna of the Rosary - Google Art Project.jpg| Bartolomė Estebanas Muriljas. „*Rožinio Madona*“
Vaizdas:Poussin, Nicolas - The Nurture of Jupiter - Google Art Project.jpg| Nikola Pusenas. „*Jupiterio vaikystė*“


## Nuorodos

* Oficiali svetainė (anglų k.)
* timeout.com
* londontown.com
* www.artfund.org
Henry Addington

**Henris Adingtonas, pirmasis Sidmuto vikontas** (; 1757 m. gegužės 30 d. – 1844 m. vasario 15 d.) – britų valstybės ir politinis veikėjas, 1801–1804 m. buvęs Didžiosios Britanijos premjeru karaliaus Jurgio III valdymo metais.

## Biografija

Tėvas Entonis Adingtonas buvo Viljamo Pito vyresniojo asmeniniu gydytoju. Esant tokiai tėvo padėčiai, tai leido Henriui vaikystėje artimai susidraugauti su Viljamu Pitu jaunesniuoju.

H. Adingtonas buvo išrinktas į Bendruomenių rūmus 1784 m. ir buvo rūmų pirmininkas nuo 1789 iki 1801 m. Tų pačių metų kovo mėn. savo draugo Viljamo Pito jaunesniojo paprašytas perėmė iš jo Jungtinės Karalystės ministro pirmininko postą, nes Pitas nesutarė su karaliumi dėl katalikų teisių varžymo Airijoje. H. Adingtono administracija 1802 m. vedė derybas su Prancūzija dėl Amjeno sutarties. Jos pasirašymas bei šalyje vykdyta finansų pertvarka neigiamai paveikė šalį – finansų krizė, žemyninių rinkų praradimas, nederlius privedė prie bado ir socialinių neramumų. 1804 m. nutraukus Amjeno sutartį, H. Adingtonas užleido savo vietą Viljamui Pitui ir jį palaikė. H. Adingtoną pavedė jo negalėjimas suvaldyti Parlamento daugumos, žemo lygio oratoriniai sugebėjimai bei Pito, Viljamo Grenvilio ir Čarlzo Fokso sudarytas aljansas, siekęs sau vietos ministrų kabinete.

Iškilęs iki pero ir tapęs Sidmuto vikontu 1805 m., H. Adingtonas išliko svarbia politine figūra, jis tęsė Tarybos lordo prezidento karjerą Viljamo Pito vyriausybėje 1806-1807 m.

## Nuorodos
* Henrio Adingtono biografija
* Henris Adingtonas Nacionaliniame archyve
Mahamantra

**Mahamantra** gali reikšti:

* Bet kokia mantra, laikoma ypač svarbia;
* Bendrinis Harė Krišna mantros pavadinimas Bengališkame Vaišnavizme;
* Gayatri Mantra, kuri dažnai laikoma svarbiausia iš visų mantrų.
Povilas Vitonis

**Povilas Vitonis** – tarpukario Lietuvos sunkiaatletis, Lietuvos čempionas ir rekordininkas, olimpietis (1928). 

## Sporto pasiekimai

P. Vitonis rungtyniavo keliose svorio kategorijose – iki 67,5, 75, 82,5 kg ir virš 82,5 kg. Įvairiose sunkumų kilnojimo rungtyse gerino Lietuvos rekordus, buvo 4 kartus čempionas. Atstovavo Lietuvos dviratininkų sąjungai, kuri tuo metu organizuodavo įvairaus lygio sunkiosios atletikos varžybas. 

Jis buvo vienintelis Lietuvos sunkumų kilnotojas, dalyvavęs 1928 m. Olimpinėse žaidynėse Amsterdame, kur kovojo vyrų 75 kg klasėje. Gavęs 275 taškus užėmė 15–16 vietas kartu su Ernst Trinkler iš Šveicarijos tarp 18 konkurentų.

P. Vitonio pergalės Lietuvos sunkiosios atletikos čempionatuose:

* 1928 m. kovo 24–25, Kaunas, 268 kg  (iki 75 kg)
* 1930 m. liepos 19 20, Kaunas, 278,5 kg  (iki 75 kg)
* 1931 m. gegužės 3 4, Kaunas, 267,5 kg (iki 75 kg)
* 1933 m. gruodžio 15 16, Klaipėda, 275 kg (iki 67,5 kg)

## Šaltiniai

## Nuorodos

* Povilas Vitonis (''olympedia.org'')
Bachmačas

**Bachmačas** () – miestas šiaurės Ukrainoje, Černihivo srityje, prie Borzenkos upės (Desnos baseinas); rajono centras. Geležinkelių mazgas: linijos į Kijevą, Čerkasus, Minską, Maskvą, Kremenčuką. Chemijos, maisto (pieno, paukštienos) pramonė. Veikia krašto muziejus. Yra 1954 m. geležinkelio stotis „Bachmačo-keleivinė“.

## Istorija

Gyvenvietė iškilo XVIII a., dėl gretimo Baturyno miesto įtakos. XIX a. tapo geležinkelininkų gyvenviete, sparčiai augo. Miesto statusas suteiktas 1938 m.

## Šaltiniai
John Stuart

**Džonas Stiuartas, trečiasis Bjuto grafas** (; 1713 m. gegužės 25 d. – 1792 m. kovo 10 d.) – britų valstybės ir politinis veikėjas, valdant karaliui Jurgio III, torių partijos narys, užbaigęs vigų dominavimo periodą. 1762–1763 m. buvo septintuoju Didžiosios Britanijos premjeru po Thomas Pelham-Holles. Pirmasis ministras pirmininkas škotas po 1707 m. Unijos Akto.

## Biografija

Džonas Stiuartas – vienos iš jaunesnių Stiuartų giminės atšakų atstovas, artimai giminiavęsis su Campbell klanu – jo motina buvo pirmojo Argailo hercogo duktė. 1723 m. mirus tėvui, antrajam Bjuto grafui Džeimsui Stiuartui, Džonas tapo naujuoju Bjuto grafystės atstovu (*Marquess of the County of Bute*).

1720–1728 m. mokėsi Eton College, vėliau iki 1732 m. – Nyderlandų Leideno universitete, kur įgijo civilinės ir viešosios teisės laipsnį. 1736 m. vedė Bjuto grafaitę Mary Stuart, sero Edward ir ledi Mary Wortley Montagu dukterį, su kuria susilaukė 9 vaikų.

1737 m. buvo išrinktas škotų perų atstovu. Kadangi Lordų Rūmuose jis nevystė aktyvesnės veiklos, tai 1741 m. nebebuvo perrinktas. Po to grįžo į Škotiją, kur keletą metų valdė savo nuosavybę, užsiiminėjo botanika. Po antrojo Jakobitų sukilimo 1745 m. persikraustė į Vestminsterį, kur po poros metų susipažino su Velso princu Frederick Louis ir tapo jo artimu bendražygiu. Princui mirus 1751 m. Džonas Stiuartas tapo jo sūnaus George William Frederick auklėtoju ir našlės Augusta von Sachsen-Gotha-Altenburg šeimos patarėju. Apie pastarosios slaptus ryšius su Bjuto grafu sklandė nepagrįsti gandai.

1760 m. Georgui tapus Didžiosios Britanijos karaliumi Jurgiu III, Džonas Stiuartas išlaikė jam didelę įtaką. Būdamas torių partijos šalininkas, jis tuos pačius principus diegė ir būsimajam karaliui. Jau nuo pat valdymo pradžios Jurgis III apsiėmė sugriauti vigų turėtą įtaką. Padedant „karaliaus bičiuliams“ Stiuartas tapo ministru pirmininku. Šiame poste jis pagarsėjo  1763 m. įvesdamas prieštaringai vertintą sidro mokestį (*Cider Bill*) bei pasirašydams Paryžiaus sutartį, užbaigusią Septynerių metų karą. Atsistatydino spaudžiamas vigų opozicijos dėl aštrios kritikos Paryžiaus sutarties nuolaidų atžvilgiu (manyta, jog jis vedė slaptas derybas su prancūzais) ir įvestų mokesčių priešininkų. 

Lordų Rūmuose jis išliko iki pat 1780 m. Visą likusį gyvenimą vėliau praleido savo valdose Hampšyre, Anglijos pietuose. Užsiėmė savo mėgstama sritimi – tyrinėjimais botanikos srityje (jo vardas naudojamas moksliniuose augalų pavadinimuose). Taip pat vystė mecenato veiklą, bičiuliavosi su žymiais to meto rašytojais ir menininkais.
 
## Nuorodos

* Sąrašas:Jungtinės Karalystės premjerai
* Džono Stiuarto biografija
* Džonas Stiuartas (''wikisource.org'')
Bahukelato draustinis

**Bahukelato draustinis** () arba **Gando draustinis** – saugoma teritorija pietryčių Irane, Sistano ir Beludžistano provincijoje, Bahukelato rajone, prie Bahukelato upės, Hermsiro pakrantės lygumoje. Plotas virš 380 tūkst. ha, įkurtas 1971 m.

Parke saugoma pelkinių krokodilų populiacija, taip pat dykumų varanai, žalieji jūrų vėžliai, čia peri daug paukščių rūšių.

## Šaltiniai

## Nuorodos
* Lizards of the Gando Protected area in Sistan and Baluchestan
Skirpstulas

**Skirpstulas** (*Zelkova*) – gentis, priklausanti guobinių (*Ulmaceae*) augalų šeimai. Ją sudaro 6 lapus metančių medžių rūšys, natūraliai augančios Eurazijoje. Jų aukštis svyruoja nuo 6 iki 35 m.

Iki plioceno skirpstulai buvo paplitę po plačias Eurazijos ir Šiaurės Amerikos teritorijas, bet dėl ledynmečio jų arealai sumažėjo. Dabar auga Vakarų Azijos kalnuose, Kretoje, Sicilijoje, Kinijoje, Japonijoje bei Rusijos Tolimuosiuose Rytuose.

## Rūšys
* Japoninis skirpstulas (*Zelkova serrata*)
* Kaukazinis skirpstulas (*Zelkova carpinifolia*)
* Kretinis skirpstulas (*Zelkova abelicea*)
* Sicilinis skirpstulas (*Zelkova sicula*)
* Kininis skirpstulas (*Zelkova sinica*)
* *Zelkova schneideriana*
Bacario rezervatas

**Bacario valstybinis rezervatas** () – saugoma gamtos teritorija Gruzijoje, Achmetos savivaldybėje, Kachetijos kalnuose (Didysis Kaukazas). Įkurtas 1935 m. ir apima 3800 ha teritoriją.

Apima kalnų šlaitus iki 2500 m aukščio ir juos dengiančius natūralius kalnų miškus. Čia išlikusios natūralios kukmedžių ir skirpstulų giraitės (yra medžių, viršijančių 1000 metų amžių). Miškuose gyvena stirnos, rudieji lokiai, akmeninės kiaunės, gemzės, lapės.

## Šaltiniai
Leonardo Bonucci

**Leonardas Bonučis** (; g. 1987 m. gegužės 1 d.) – buvęs profesionalus Italų futbolininkas, žaidęs gynėjo pozicijoje.

## Karjera

Nuo 2010 iki 2017 m. atstovavo „Juventus klubui“, sužaidė 227 Serie A rungtynes. 

2017 m. liepos 14 d. pasirašė 5 metų sutartį su „AC Milan“. Praleidęs Milane vieną sezoną.

2018 m. rugpjūtį pasirašė naują 5 metų trukmės sutartį su „Juventus“.

2023 m. rugsėjo 1 d. buvo išleistas iš „Juventus“ klubo ir pasirašė sutartį su Vokietijos komanda „Union Berlin“. Vokietijos klube italas sužaidė tik 7 rungtynes ir 2024 m. pradžioje prisijungė prie „Fenerbahçe SK“ komandos.

2024 m. gegužės 25 d. Turkijos klubas paskelbė apie L. Bonučio karjeros pabaigą.

## Dalyvavimas čempionatuose

|}

## Išnašos

## Nuorodos
* national-football-teams.com
* transfermarkt.com
Konarko saulės šventykla

**Konarko saulės šventykla** (, ), dar žinoma kaip ***Juodoji pagoda*** – hinduistų šventykla Indijoje, Odišos valstijoje, Konarko miestelyje, 65 km nuo Bhubanešvaro. Pastatyta XIII a. Rytų Gangos dinastijos valdovo Narasimhadevos I ir paskirta Saulės dievui Sūrjai. Šventykla pastatyta iš oksiduoto smiltainio, tradiciniu Orisos architektūriniu stiliumi. XVI a. Konarko šventykla buvo nusiaubta musulmonų antpuolių. Daug vertingų statulų buvo sunaikinta arba išgabenta.

Šventykla yra 3 km nuo Bengalijos įlankos kranto. Kompleksą sudaro 3 dalys – šokių paviljonas (nata mandyras), kur devadasės atlikdavo savo ritualinius šokius, maldų salė (džagamohana) ir šventvietė (deula). Priešais šventyklą yra akmeninės 7 arklių figūros, kurios vaizduoja traukiančios Saulės dievo Sūrjos dangiškąjį vežimą. Šio vežimo ratai, iškalti šventyklos sienose, veikė ir kaip saulės laikrodžiai. Ties įėjimu į šventyklą vaizduojami akmeniniai liūtai, kurie nugali karo dramblius, o šie – žmones. Konarko šventyklos sienos gausiai dekoruotos itin sudėtingais ir įmantriais bareljefais. Tarp jų yra nemažai erotinio pobūdžio vaizdinių.

1984 m. Konarko saulės šventykla įtraukta į UNESCO pasaulio paveldo sąrašą.


File:SUN TEMPLE CONARK.jpg|Vienas šventyklos ratų
File:Konark sun temple 07.jpg|Nata mandyras
File:Horse at near entrance construction.jpg|Vienas iš vežimą traukiančių žirgų


File:Konark Sun Temple Statue of Sun God.jpg|Paminklas dievui Sūrjai
File:Right at entrance.jpg|Liūto ir dramblio kompozicija
File:Inscription block.JPG|Bareljefai
File:A stone work of Konark Sun Temple.jpg|Bareljefai


## Šaltiniai
Perfume

**Perfume** () – J-pop merginų grupė, kilusi iš Hirošimos miesto, Japonijos. Į šios grupės sudėtį įeina Ayano Ōmoto, Yuka Kashino ir Ayaka Nishiwaki. Jos debiutavo vietiniu mastu 2001 m., o 2005 m. pasirašė sutartį su „Tokuma Japan Communications“ įrašų kompanija.

Nuo 2003 m. grupės Perfume prodiuseris yra Yasutaka Nakata, grupės Capsule ir „Contemode“ įrašų kompanijos įkūrėjas. Maždaug tuo laikotarpiu grupės muzika perėjo nuo *[[Shibuya-kei]]* žanro prie elektroninės šokių muzikos. Lydint jos išpopuliarėjimui 2007 metais, Perfume įtakojo ir kitas dainininkes, tokias kaip Aira Mitsuki, immi, Mizca, SAWA, Saori@destiny ir Sweet Vacation pereiti prie electropop žanro.
Tarpinio nuotolio balistinė raketa

**Tarpinio nuotolio balistinė raketa** () – balistinė raketa, kurios veikimo spindulys pagal JAV Gynybos departamento klasifikaciją laikomas tarpiniu tarp vidutinio ir tarpžemyninio nuotolių, t. y., nuo 3000 iki 5000 km.  Kartais dar išskiriamos *didelio nuotolio balistinės raketos* (), kurių veikimo spindulys tarpinis tarp tarpinio nuotolio ir tarpžemyninių balistinių raketų. Naujesnis terminas *[[karo teatro balistinė raketa]]* () apima tarpinio, vidutinio ir mažo nuotolio balistines raketas (t. y., balistines raketas, kurių veikimo spindulys neviršija 3500 km).

Dabar tarpinio nuotolio balistinių raketų turi Indija, Izraelis ir Saudo Arabija. Manoma, kad Iranas ir Šiaurės Korėja kuria tokias raketas. JAV, TSRS, Kinija, D. Britanija ir Prancūzija anksčiau ginkluotėje turėjo tokių raketų.

## Įvairių valstybių tarpinio nuotolio balistinės raketos
* Agni-IV (3000–4000&nbsp;km)  
* Agni-III (3500–5000&nbsp;km) 
* Jericho-IIB (2800&nbsp;km) 
* Musudan (2500-4000&nbsp;km) 
* Šahab-5 (3000-5000&nbsp;km) 
* Šahab-6 (3000-5000&nbsp;km) 
* RSD-10 Pioneer (SS-20) (5500&nbsp;km) 
* DF-3A (2810&nbsp;km) , 
* DF-3 (2500&nbsp;km) 
* S2 (2750&nbsp;km) 
* S3 (3500&nbsp;km)
* PGM-17 Thor (1850 – 3700&nbsp;km)  ir 
* Polaris A-3 (2500&nbsp;km) ir 
* Poseidon C3 (5000&nbsp;km)

## Taip pat skaitykite
* Karo teatro balistinė raketa
* Mažo nuotolio balistinė raketa
* Vidutinio nuotolio balistinė raketa
* Tarpžemyninė balistinė raketa
* Povandeninio starto balistinė raketa
* Priešlaivinė balistinė raketa

## Nuorodos
Veikimo spindulys

**Veikimo spindulys** (, ) – didžiausias nuotolis, kurį nuo bazės (uosto, aerodromo) laivas, orlaivis ar kt. karinės technikos vienetas (ar karinis vienetas) gali nukeliauti su įprastiniu kroviniu, atlikti skirtas užduotis nepasipildydama degalų ir grįžti. Raketų veikimo spindulys – didžiausias nuotolis, kuriuo raketa gali pasiekti ir sunaikinti taikinį.

Aviacijoje *taktinis veikimo spindulys* (; ) yra didžiausias nuotolis, kurį orlaivis (lėktuvas, sraigtasparnis) ar aviacijos dalinys, turėdamas pilnus degalų bakus, gali nuskristi, atlikti kovos užduotį ir grįžti į aerodromą neišeikvojęs garantinių degalų atsargų ir neeikvojamųjų degalų likučių.

Laivyne *operatyvinis veikimo spindulys* (; ) yra didžiausias nuotolis, kurį laivas ar laivų junginys, turėdamas nustatytas kuro atsargas ir plaukdamas koviniu ekonomišku greičiu, gali nutolti nuo bazavimo vietos, atlikti duotą užduotį ir grįžti į bazę nepapildęs kuro atsargų jūroje ir neeikvodamas garantinių kuro atsargų.

## Šaltiniai
* Enciklopedinis karybos žodynas / Petras Algirdas Čiočys, Jurgis Janukevičius, Edvardas Jasiulionis… [et al.] ; Generolo Jono Žemaičio Lietuvos karo akademija. – Vilnius : Generolo Jono Žemaičio Lietuvos karo akademija, 2008
Andrius Tiškevičius (1899)

**Andrius Tiškevičius** (; 1899 m. gegužės 3 d. Vilniuje, Vilniaus aps., Vilniaus gub., Rusijos imperija – 1977 m. gruodžio 29 d. Londone, Anglija, Jungtinė Karalystė) – Lietuvos bajoras, didikas, Lelivos herbo grafas.

 
## Biografija

Kilęs iš Lietuvos didikų Tiškevičių giminės antrosios Biržų šakos Kretingos atšakos. Tėvas Juozapas Tiškevičius. Motina Jadvyga Tiškevičienė. Brolis – Zdislovas Stanislovas Kostka Tiškevičius.

Pirmojo pasaulinio karo pradžioje su tėvais pasitraukė į Rusijos gilumą, gyveno Helsingforse (Suomijos Didžioji Kunigaikštystė). 

Po karo grįžo į Užutrakį, paveldėjimo teise tapo antruoju Užutrakio majorato ordinatu. Vilniaus kraštą 1939 m. okupavus raudonajai armijai, pasitraukė į Angliją, apsigyveno Londone.

1962 m. gegužės 28 d. Londone vedė Kamilę Achmetovič-Ibrahim (, 1916–1973 m.). Mirė bevaikis.

## Nuorodos
* Andrzej Tyszkiewicz (1899 – 1977) – Genealogy
Zdislovas Stanislovas Kostka Tiškevičius

**Zdislovas Stanislovas Kostka Tiškevičius** (; 1901 m. lapkričio 6 d. Vilniuje, Vilniaus aps., Vilniaus gub., Rusijos imperija – 1941 m. gruodžio 21 d. Altajuje, Rusijos TFSR, SSRS) – Lietuvos bajoras, didikas, Leliva herbo grafas.

## Biografija

Kilęs iš Lietuvos didikų Tiškevičių giminės antrosios Biržų šakos Kretingos linijos. Tėvas Juozapas Tiškevičius. Motina Jadvyga Tiškevičienė. Brolis Andrius Tiškevičius.

Pirmojo pasaulinio karo pradžioje su tėvais pasitraukė į Rusijos gilumą, gyveno Helsingforse (Suomijos Didžioji Kunigaikštystė). Po karo grįžo į Užutrakį. 
## Šeima
1925 m. birželio 4 d. Varšuvos Šv. Aleksandro bažnyčioje susituokė su kunigaikštyte Terese Drucka-Liubelska (;  1899–1997 m.).

Vilniaus kraštą 1939 m. rugsėjo 17–21 d. okupavus raudonajai armijai, su šeima, broliu Andriumi Tiškevičiumi ir motina Jadvyga Tiškevičiene persikėlė į Kretingą ir įsikūrė pas dėdę Aleksandrą Tiškevičių. Kretingos grafų Tiškevičių koplyčioje palaidojo 1939 m. lapkričio 27 d. mirusią motiną. 

Enkavedistams Kretingą paskelbus ypatingai saugoma pasienio zona, o dvarą paėmus NKVD pasienio apsaugos brigados poreikiams, pabėgėliai buvo priversti grįžti į Lietuvai grąžintą Vilnių. Čia su šeima 1941 m. birželio 14 d. buvo suimtas ir ištremtas į Ust Pristanės rajoną, Altajaus kr., kuriame 1941 m. gruodžio 21 d. mirė. Šeima baigiantis Antrajam pasauliniam karui pasitraukė į Jungtines Amerikos Valstijas.   

Vaikai:

* Juozapas Marija Tiškevičius (; g. 1927 m.)
* Andrius Marekas Tiškevičius (; g. 1929 m.)
* Artūras Kazimieras Tiškevičius (; g. 1933 m.)
* Karolis Pranciškus Tiškevičius (; g. 1935 m.)

## Šaltiniai

## Nuorodos
* Zdzisław Stanisław Kostka Tyszkiewicz-Łohojski h. Leliwa – Potomkowie Sejmu Wielkiego
Mažo nuotolio balistinė raketa

**Mažo nuotolio balistinė raketa** (; ) – balistinė raketa, kurios veikimo spindulys pagal JAV Gynybos departamento klasifikaciją laikomas mažu – iki 1000 km. Pagal šią klasifikaciją vidutinio nuotolio balistinės raketos priskiriamos platesnei karo teatro balistinių raketų kategorijai, į kurią papuola visos balistinės raketos, kurių veikimo spindulys yra nuo 300 iki 3500 km.

Pagal tarybinę ir Rusijos klasifikaciją mažo nuotolio balistinių raketų veikimo spindulys yra nuo 500 iki 1000 km. Tokios raketos dar vadinamos *[[operatyvinė-taktinė raketa|operatyvinėmis-taktinėmis raketomis]]* ().

Šios raketos gali būti ginkluotos branduolinėmis kovinėmis galvutėmis. Gali būti panaudotos regioniniuose konfliktuose, kadangi turi ne tik mažą veikimo spindulį, bet ir yra santykinai pigios.

## Valstybės ir mažo nuotolio balistinės raketos

*  Trečiasis Reichas:
** V-2 (320 km)
* :
** Pluton (120&nbsp;km)
** Hades (480&nbsp;km)
* :
** 9K720 Iskander (400&nbsp;km)
* :
** SS-1 Scud (300–700&nbsp;km)
* :
** DF-11/M-11 (350&nbsp;km)
** DF-15 (600&nbsp;km)
* :
** Prithvi
*** Prithvi I (150&nbsp;km)
*** Prithvi II (250–350&nbsp;km)
*** Prithvi III (350–750&nbsp;km)
** Prahaar (150&nbsp;km)
* :
** Ghaznavi (missile) (290&nbsp;km)
** Abdali (180&nbsp;km)
* :
** Jericho I (500&nbsp;km) 
* :
** Naze'at (100–130&nbsp;km)
** Zelzal
*** Zelzal-1 (150&nbsp;km)
*** Zelzal-2 (210&nbsp;km)
*** Zelzal-3 (200–250&nbsp;km)
** Fateh-110 (200–300&nbsp;km)
** Šahab-1 (350&nbsp;km)
** Šahab-2 (750&nbsp;km)
** Qiam 1 (700–800&nbsp;km)
* :
** J-600T Yıldırım I (150&nbsp;km)
** J-600T Yıldırım II (300&nbsp;km)
* :
** Hyunmoo
*** Hyunmoo-1 (180–250&nbsp;km)
*** Hyunmoo-2 (300–500&nbsp;km)
* :
** Sky Spear (~120&nbsp;km)
* :
** MGM-52 Lance (70–120&nbsp;km)
** PGM-11 Redstone (92–323&nbsp;km)

## Taip pat skaitykite
* Karo teatro balistinė raketa
* Vidutinio nuotolio balistinė raketa
* Tarpinio nuotolio balistinė raketa
* Tarpžemyninė balistinė raketa
* Povandeninio starto balistinė raketa
* Priešlaivinė balistinė raketa

## Nuorodos
Karo teatro balistinė raketa

**Karo teatro balistinė raketa** () – balistinė raketa, kurios veikimo spindulys yra nuo 300 iki 3500 km. Tokios raketos skirtos naudoti vieno karo teatro zonoje. Jų veikimo spindulys didesnis už taktinių balistinių raketų ir mažesnis už tarpžemyninių balistinių raketų.

Terminas imtas naudoti palyginti nesenai, apima kategorijas mažo nuotolio balistinė raketa, vidutinio nuotolio balistinė raketa, tarpinio nuotolio balistinė raketa. Karo teatro balistinių raketų pavyzdžiais gali būti tarybinė RT-15 ir amerikiečių PGM-17 Thor raketos, gamintos XX a. 7-tą dešimtmetį.

## Taip pat skaitykite
* Mažo nuotolio balistinė raketa
* Vidutinio nuotolio balistinė raketa
* Tarpinio nuotolio balistinė raketa
* Tarpžemyninė balistinė raketa
* Povandeninio starto balistinė raketa
* Priešlaivinė balistinė raketa
Operatyvinė-taktinė raketa

**Operatyvinė-taktinė raketa**, *OTR* (; ) – kovinių raketų, kurios skirtos naikinti taikinius priešo fronto užnugaryje operatyvinėje gilumoje, kategorija pagal tarybinę ir Rusijos klasifikaciją. Pagal veikimo spindulį šios raketos yra tarpinės tarp taktinių ir strateginių raketų.

Operatyvinės-taktinės raketos būna raketų komplekso, į kurį be raketos įeina taikymo sistema, ryšių ir aptarnavimo įranga, dalis. Žinomiausias operatyvinis-taktinis raketų kompleksas yra *9K72 Elbrus* (su balistine raketa 8K14), kuris turi NATO pavadinimą *SS-1 Scud B*.

OTR buvo naudotos kai kuriuose XX a. pabaigos ir XXI a. pradžios karuose. Yra tarptautinių sutarčių, ribojančių OTR technines charakteristikas.
Vladislovas Tiškevičius (1894)

**Vladislovas Tiškevičius** (; 1894 m. birželio 7 d. Voinove, Lenkija – 1972 m. vasario 1 d. Niujorke, JAV) – Lietuvos-Lenkijos bajoras, didikas, Lelivos herbo grafas.

## Biografija

Kilęs iš Lietuvos didikų Tiškevičių giminės antrosios Biržų šakos. Tėvas Juozapas Tiškevičius. Motina Izabelė Emilija Loncka-Tiškevičienė. Broliai Juozapas Steponas, Steponas Jonas ir Jonas Antanas Tiškevičiai.
## Šeima
1937 m. vasario 16 d. Varšuvoje vedė grafaitę Mariją Klementiną Stadnicką (; 1902–1977 m.).

Antrojo pasaulinio karo metu pasitraukė į Vakarus, gyveno Niujorke (JAV).

## Nuorodos
Taktinė raketa

**Taktinė raketa** (; ) – raketa, skirti naikinti taikiniams (įtvirtinimams, kariuomenės telkiniams, karinei technikai ir kt.) kovos veiksmų zonoje. Taktinių raketų veikimo spindulys iki 300 km. Raketos leidžiamos iš leidimo mašinų, orlaivių, laivų. Kovinės galvutės gali būti fugasinės, prieštankinės, padegamosios, termobarinės, cheminės, biologinės, branduolinės.

Taktinės raketos gali būti tiek balistinės, tiek sparnuotosios.

Kai kurie ekspertai taktines raketas pagal reikšmę prilygina strateginėms raketoms..

Charakteristikos:
* *[[MGM-52 Lance]]* (JAV): 1972 m., branduolinės raketos masė 1285 kg, nebranduolinės – 520 kg; veikimo spindulys – branduolinės 140 km, nebranduolinės 70 km. Branduolinės kovinės galvutės galia – 1–50 kt).
* *Pluton* (Prancūzija): 1971 m., raketos masė 2350 kg, veikimo spindulys 120 km. Branduolinės galvutės galia 10-25 kt.
* *[[Točka]]* (Rusija): Raketos masė 2000 kg, veikimo spindulys – 120 km.

## Nuorodos
Sati ceremonija

**Sati** (Devanagari: सती, moteriška žodžio  'tiesa' forma; kartais dar vadinama **suttee**) **ceremonija** – visuomeninė laidojimo praktika, paplitusi tarp kai kurių Indijos bendruomenių, kuriose neseniai tapusi našle moteris turėdavo paaukot save susidegindama gyva lauže, kuriame deginamas mirusio vyro kūnas. Šią praktiką uždraudė keletą kartų, ir paskutinis dabar tebegaliojantis draudimas buvo britų įvestas 1829 metais.

Šis terminas kilo nuo deivės Sati, dar vadinamos *Dakshayani*, kuri save paaukojo laužo ugnyje, nes negalėjo ištverto savo tėvo Daksha pažeminimų ir patyčių dėl jos gyvenimo su savo vyru Šiva.

*Sati* terminas taip pat gali reikšti 'našlė'.

*Sati* terminas dabartiniu metu kartais interpretuojamas kaip 'skaisti moteris'.

*Sati* žodis yra ir hindi kalboje ir sanskrito tekstuose, kuriuose jis yra vartojamas kaip žodžių *gera žmona* sinonimas, o terminą *suttee* daugiausiai naudojo anglo-indiški anglų rašytojai.

## Šaltiniai
Enda Kenny

**Enda Kenny** (), g. 1951 m. balandžio 24 d. Kaslbare) – airių politikas, nuo 2011 m. iki 2017 m. ėjęs Airijos ministro pirmininko pareigas.

## Biografija
Baigė Šv. Patriko pedagoginį koledžą bei Golvėjaus Nacionalinį Airijos universitetą. Trumpai dirbo pradinių klasių mokytoju.

1975 m. išrinktas Airijos Irachto Atstovų Rūmų nariu (vietoje nuo vėžio mirusio tėvo), priklausė partijos Fine Gael frakcijai.

1994–1997 buvo Airijos turizmo ir prekybos ministras koalicinėje vyriausybėje. 2002 m. tapo partijos Fine Gael pirmininku bei opozicijos lyderiu Atstovų rūmuose (*Dáil Éireann*).

Prasidėjus ekonominei krizei, 2011 m. Airijoje surengti priešlaikiniai rinkimai. E. Kenny vadovaujama partija surinko 36,1 proc. balsų ir Irachte gavo 76 vietas (geriausias rezultatas nuo partijos įkūrimo 1933 m.). Fine Gael kartu su Leiboristų partija suformavus koalicinę vyriausybę, kovo 9 d. E. Kenny tapo 12-tuoju Airijos ministru pirmininku (jį palaikė 117 deputatų, 27 buvo prieš).

2013 m. birželio 6 d. E. Kenny lankėsi Vilniuje, perduodamas Airijos pirmininkavimą Europos Sąjungoje Lietuvai.

## Papildoma informacija
* Pirmą kartą išrinktas į Irachtą, buvo jauniausias Irachto narys.
* Šiuo metu yra ilgiausiai Atstovų rūmų nariu esantis deputatas, todėl turi *Father of the Dáil* titulą.

## Šaltiniai

|-

|-

|-
Steponas Jonas Tiškevičius

**Steponas Jonas Tiškevičius** (; 1897 m. vasario 26 d. Voinove, Lenkija – ?) – Lietuvos bajoras, didikas, Lelivos herbo grafas.

## Biografija

Kilęs iš Lietuvos didikų Tiškevičių giminės antrosios Biržų šakos. Tėvas Juozapas Tiškevičius. Motina Izabelė Emilija Loncka-Tiškevičienė. Broliai Vladislovas, Juozapas Steponas ir Jonas Antanas Tiškevičiai.
## Šeima
1921 m. sausio 25 d. Varšuvos Šv. Aleksandro bažnyčioje susituokė su giminaite, grafų Tiškevičių antrosios Biržų šakos Kretingos linijos grafaite, Užutrakio ordinato Juozapo Tiškevičiaus dukra Joana Sofija Marija Tiškevičiūte.

Vaikai:

* *Darata Tiškevičiūtė* (; 1922 m. sausio 3 d. Pogoželėje, Lenkija – 1958 m. birželio 13 d. Paryžiuje).
* *Joana Marija Jadvyga Tiškevičiūtė-Dunin* (; g. 1923 m. birželio 2 d. Pogoželėje, Lenkija). 1951 m. Paryžiuje ištekėjo už Stanislovo Dunino (1919–1987 m.). Vaikai: Marija Karolina (g. 1952 m. gruodžio 26 d. Londone), Steponas (g. 1956 m. gegužės 5 d. Londone) ir Stanislovas (g. 1959 m. lapkričio 14 d. Londone) Duninai.
* *Jadvyga Tiškevičiūtė* (; g. 1925 m. sausio 14 d. Pogoželėje, Lenkija).
* *Kristina Tiškevičiūtė* (; g. 1932 m. balandžio 18 d. Pogoželėje, Lenkija).

## Nuorodos
Jonas Antanas Tiškevičius (1898)

**Jonas Antanas Tiškevičius** (; 1898 m. birželio 14 d. Voinove, Lenkija – 1986 m. Kvebeke, Kanada) – Lietuvos-Lenkijos bajoras, didikas, Lelivos herbo grafas.

## Biografija

Kilęs iš Lietuvos didikų Tiškevičių giminės antrosios Biržų šakos. Tėvas Juozapas Tiškevičius. Motina Izabelė Emilija Loncka-Tiškevičienė. Broliai Vladislovas, Juozapas Steponas ir Steponas Jonas Tiškevičiai.
## Šeima
1928 m. sausio 14 d. Krokuvoje susituokė su Olga Konopkaite (; 1905–1937 m.). 

Antrojo pasaulinio karo metu pasitraukė į Vakarus, gyveno Kvebeke (Kanada), kuriame 1948 m. rugsėjo 15 d. vedė Aleksandrą fon Valter-Vitenheim (; g. 1922 m. birželio 25 d. Rygoje). 

Vaikai:

* *Dimitras Tiškevičius* (; 1933 m. vasario 1 d. Krokuvoje – 1980 m. liepos 2 d.).
* *Izabelė Marija Tiškevičiūtė* (; g. 1949 m. rugpjūčio 3 d. Kvebeke). Vyras – *William Storey*; dukros – *Alexa* ir *Kreesla*.
* *Ona Marija Tiškevičiūtė* (; g. 1951 m. sausio 9 d. Kvebeke).
* *Marija Aleksandra Tiškevičiūtė* (; g. 1953 m. vasario 28 d. Kvebeke). 
* *Andrius Jonas Tiškevičius* (; g. 1959 m. balandžio 1 d. Kvebeke).

## Nuorodos
* Jan Antoni Tyszkiewicz (1898 – 1986) – Geni.com
Vežimo važtaraštis CMR

**Vežimo važtaraštis CMR** tenkina kelių vežimų tarptautinės konvencijos reikalavimus, kurie buvo priimti 1956 m. Ženevoje, Šveicarijoje. 

## Važtaraščio struktūra
Važtaraštyje nurodomi vardai ir adresai krovinio siuntėjo, transporto įmonės ir krovinio gavėjo, taip pat atitinkami duomenys apie antrą arba trečią transporto įmonę, jeigu jos dalyvauja vežimo procese. Pateikiamas krovinio aprašymas, gabaritai, vietų skaičius ir markiravimas bei sąrašas visų pridedamų dokumentų, taip pat nurodymai krovinio siuntėjui, muitinei ir kiti formalumai. 
Lentelinė forma leidžia registruoti rinkliavas ir nurodo, kam jos buvo sumokėtos, o transporto įmonės atžymoms numatyta atitinkama vieta. Yra vieta ir atžymoms apie krovinio būklę. Važtaraštyje taip pat yra punktas, nurodantis jo priklausomumą Konvencijai CMR. 

## Šaltiniai
*Bablys, A. (1996). Tarptautiniai vežimai kelių transportu. Vilnius: Technika
Pageluvio kraštovaizdžio draustinis

**Pageluvio kraštovaizdžio draustinis**  įsteigtas 1995 m. norint išsaugoti vaizdingą Pageluvio kraštinių moreninių darinių bei prieledyninio baseino aplygintą ruožą su liekaniniais ir termokarstiniais Šermukšnyno, Raudinuko, Širvos, Kurtuvos, Dubuko, Barsukyno, Geluvos ežerėliais, taip pat retuosius augalus (tridantes bazanijas, bukalapes saulašares, skėstalapius paparčius) ir kultūros paveldą.


Vaizdas:Barsukyno_ezeras_(Barsukynas_lake)_2013_IMG_7198.jpg|Barsukyno ežeras
Vaizdas:Dubuko ezeras (Dubukas lake) 2013 IMG 7209.jpg|Dubuko ežeras
Strateginė raketa

**Strateginė raketa** (: ) – antžeminio, laivinio ar aviacinio raketų komplekso valdomoji raketa (balistinė ar sparnuotoji), paprastai su branduoline kovine galvute, priešo strateginiams objektams naikinti. Veikimo spindulys didesnis kaip 1000 km, tad skirtos veikti strateginėje gilumoje. Pagal rusišką klasifikaciją skiriamos vidutinio nuotolio (1000–5500 km) ir tarpžemyninės (toliau kaip 5500 km) strateginės raketos. Pagal amerikietišką klasifikaciją skiriamos vidutinio nuotolio (1000–3000 km), tarpinio nuotolio (3000-5500 km) ir tarpžemyninės (toliau kaip 5500 km) strateginės raketos

Strateginiais taikiniais būna pramonės centrai, aviacijos ir laivyno bazės, valstybių administracija, strateginių raketų bazės. Branduoliniais užtaisais ginkluotos strateginės raketos vienintelės garantuoja stambių objektų sunaikinimą. Balistinių raketų tikslumas mažėja (didėja pusinis skritulinis nuokrypis) didėjant skrydžio nuotoliui, todėl branduoliniai užtaisai savo galingumu (dideliu naikinimo spinduliu) net ir nukrypus nuo taikinio garantuoja jo sunaikinimą.

Pvz., ankstyvosios tarpžemyninės raketos buvo ginkluotos 5 Mt ir galingesniais užtaisais. Dabartinių užtaisai paprastai 0,5-1 Mt galingumo, nes pataikymo tikslumui padidėjus du kartus reikalingas užtaiso galingumas sumažėja 4 kartus. Tarpžemyninės raketos gali turėti tiek vientisas, tiek daugialypes kovines galvutes. Daugialypės kovinės galvutės užtikrina priešraketinės gynybos prasiskverbimą arba taikinių dideliame plote sunaikinimą (pvz., miesto ir apie jį esančių gamyklų).


File:Trident missile launch.jpg|JAV povandeninės strateginės balistinės raketos *Trident* startas (1984 m.)
File:USS Wisconsin (BB-64) launching Tomahawk.jpg|JAV linijinis laivas USS „Wisconsin“ (BB-64) leidžia strateginę sparnuotąją raketą BGM-109 Tomahawk
File:Missile silo, Strategic Missile Forces Museum.JPG|Požeminio strateginių balistinių raketų leidimo įrenginio šachtos dangtis (Strateginės raketų kariuomenės muziejus Ukrainoje)
Stasė Stankevičienė

**Stasė Germanavičiūtė-Stankevičienė** (g. 1940 m. rugsėjo 13 d. Butrimonyse, Alytaus apskritis) – Lietuvos televizijos diktorė, aktorė.

## Biografija
1959 m. baigė Butrimonių gimnaziją, 1963 m. Lietuvos muzikos ir teatro akademija. 1963–1967 m. Lietuvos  nacionalinio dramos teatro aktorė. 1967–1997 m. Lietuvos televizijos diktorė, skaitovė, laidų vedėja. Ilgametė „Panoramos“, „Lietuvos žinių“ diktorė, literatūrinių laidų, laidų apie žemės ūkį, įvairių televizijos konkursų, klasikinės muzikos koncertų, dainų švenčių vedėja. 1997–2017 m. Swedbank administratorė.

**Įsimintini vaidmenys teatre:**

Jurga – J. Marcinkevičiaus *„Kraujas ir pelenai“*,

Katrė – Žemaitės *„Marti“*,

Natasa – M. Gorkio *„Dugne“*.

**Įsimintini pasirodymai Lietuvos televizijoje:**

1990 metų kovo 11 dieną priėmus Lietuvos Nepriklausomybės Aktą, kovo 12-osios rytą pirmoji tiesioginiame eteryje paskelbė pradedanti Nepriklausomos Lietuvos Respublikos televizijos transliaciją.

1991 metų sausio mėnesį, sovietų kariškiams okupavus Lietuvos televiziją Vilniuje, vedė žinių laidas iš laisvos Lietuvos televizijos studijos Kaune.

## Išnašos

## Nuorodos
* https://www.lrt.lt/naujienos/tavo-lrt/37/171024/legendine-diktore-s-stankeviciene-buvo-nepaprastai-gera-zinoti-kad-esi-reikalingas
* https://www.lrytas.lt/zmones/veidai-ir-vardai/2017/01/20/news/dvi-talentingos-moterys-viena-kitai-prisieke-klupodamos-662660/
* https://www.youtube.com/watch?v=bOojLXwB6MQ
* https://www.lrytas.lt/zmones/tv-antena/2016/05/07/news/buvusi-tv-diktore-s-stankeviciene-tekstus-kaldavome-naktimis--1410293#google_vignette
* https://www.lrt.lt/naujienos/veidai/14/1437104/paprastu-kaimo-zmogumi-save-vadinusi-diktore-stankeviciene-apie-eteryje-slepta-skausma-ir-seimos-idile?srsltid=AfmBOop6fPs8ssRlZpSsgkPSnD0zatVkKFyPxeTvF7TR2l7jNK2Jzvn5
*
Dičkis Honkonge

**Dičkis Honkonge** () – 1975 m. sukurta antroji veiksmo komedija apie policijos inspektorių Rizo, pravarde Dičkis, kurį vaidina Badas Spenceris. Pirmasis filmas Pravarde Dičkis pasirodė 1973 m.

## Pagrindiniai aktoriai
: *Aktorius – vaidmuo*
* Bud Spencer – inspektorius „Dičkis“ Rizo
* Al Lettieri – Frenkas Barela
* Enzo Cannavale – inspektorius Kaputo 
* Renato Scarpa – inspektorius Morabito
* Robert Webber – Semas Akardo

Tai pirmasis filmas, kuriame buvęs plaukikas ir Olimpinių žaidynių dalyvis Badas Spenceris galėjo pademonstruoti savo plaukimo įgūdžius.

Vienas pagrindinių filmo aktorių Al Lettieri tais pačiais metais, būdamas 47, mirė nuo širdies smūgio.

## Turinys

Neapolyje vis labiau klesti narkotikų verslas, o policijai niekaip nesiseka sučiupti nusikaltėlių. Po eilinės nesėkmės atsiranda įtarimų, kad nusikaltėliai policijoje turi savo informatorių. Sužinoti jo pavardę įmanoma tik iš narkotikų tiekėjų Azijoje. Inspektorius Rizo nusprendžia savarankiškai vykti į Honkongą, nors vadovybė tam ir prieštarauja, įtardama, kad informatorius gali būti pats inspektorius.

Jam iš paskos atvyksta Frenkas Barela – iš JAV į Italiją deportuotas gangsteris, kuris  iš tiesų yra FTB agentas. Jiedu susiduria su nusikaltėliais Honkonge, po to – Makao, kur Rizo suimamas ir pargabenamas į Italiją apkaltinus jį teikiant informaciją narkotikų bosams. 

Supratęs, kad tikrasis informatorius yra jį iš Makao pargabenęs Semas Akardo, vienas iš kovos su narkotikais koordinatorių, Rizo bėga iš kalėjimo, kad rastų tai patvirtinančius įkalčius.
Mauritanijos centrinis bankas

**Mauritanijos centrinis bankas** (, ) yra Mauritanijos sostinėje Nuakšote, į pietus nuo prezidentūros.

## Istorija
Bankas buvo sukurtas Mauritanijos įstatymų leidžiamosios valdžios 1973 m. gegužės 30 d. ir veiklą pradėjo 1973 m. liepos 1 d. 

Bankas vietoj CFA franko įvedė nacionalinę valiutą ugiją su santykiu 1 ugija = 5 CFA frankai.
Armėnijos centrinis bankas

**Armėnijos centrinis bankas** () yra Armėnijos sostinėje Jerevane. Bankas yra nepriklausoma institucija ir atsakinga už banknotų ir monetų išleidimą šalyje, prižiūrėjimą ir reguliavimą bankų sektoriuje bei valdžios valiutos rezervų laikymą. Bankas taip pat yra vienintelis Armėnijos monetų kalyklos savininkas.

## Bendradarbiavimas
Armėnijos centrinis bankas bendradarbiauja su tarptautinėmis finansinėmis organizacijomis:
* Tarptautinis valiutos fondas
* Pasaulio Bankas
* Europos rekonstrukcijos ir plėtros bankas
* Azijos plėtros bankas
Aghvan Mkrtchyan

**Aghvanas Varazdatis Mkrtčjanas** () – buvęs Armėnijos futbolininkas, gynėjas.

## Karjera
Karjerą pradėjo 1999 m. Žaidė įvairiuose klubuose: Erebuni Erewan, Dvin Artašat, FA Ararat Erewan, FA P’yunik Erewan, Bargh Shiraz FC, FA P’yunik Erewan, Gomelio FK.

Paskutine karjeros stotele tapo tuo metu žaidęs Armėnijos aukščiausioje futbolo lygoje FA Mika Erewan klubas.

## Rinktinė
Armėnijos vyrų futbolo rinktinėje sužaidė 44 tarptautines rungtynes.

Debiutavo nacionalinėje rinktinėje draugiškose rungtynėse su Andora 2002 m. birželio 7 d.

2010 m. rugpjūčio 11 d. rungtynėse prieš Irano rinktinę pelnė įvartį. Iranas nugalėjo armėnus rezultatu 3:1.

## Išnašos

## Nuorodos
* Transfermarkt
* Globalsportsarchive
Ksanis

**Ksanis** (, ) – maža upė vidurio Gruzijoje, kuri teka iš pietinių Kaukazo kalnų šlaitų, Kartlijoje, ir įteka į Kuros upę. *Ksani* (upė ir pavadinimas) yra dažnai asocijuojami su viduramžių Gruzijos Ksanio tvirtove, kuri yra šalia Ksanio upės.

Upė yra maitinama sniego, lietaus, požeminio vandens. Potvynių sezonas vyksta pavasarį, o mažai srauni žiemos metu. Lietaus sukelti potvyniai vyksta vasarą ir rudenį.

Vidutinis metinis debitas ties žiotimis – 15 m³/s, o pernešamų kietųjų nuosėdų metinis vidurkis – 6,6 kg/s. Upės vanduo naudojamas drėkinimui.
Kevin Brown

**Kevin Brown**  (g. 1972 m.  rugpjūčio 14 d. Jungtinėse Valstijose) – amerikiečių televizijos aktorius, komikas, scenaristas. Vaidinęs įvairiuose kino filmuose ir televizijos serialuose, tačiau daugiausiai nežymius vaidmenis.

Geriausiai žinomas iš NBC televizijos serialo „30 Rock“, kuriame atliko Volterio „Dot Com“ Slattery vaidmenį. Vaidino vieno iš serialo personažų, Treisio Džordano (vaid. Tracy Morgan), asistentą. Komedijoje vaidino visus septynis sezonus (2006–2013).

## Filmografija
* *The Dog Ate It* (1991) – Mike
* *Wicked Games* (1994) – (Nežinoma)
* *Cracking Up* (1994) – Dack
* *Of Love & Betrayal* (1995) – Kurjeris
* *Tall Tale* (1995) – Bettor
* *Second Noah* (1996) – Herbie
* *Broken Vessels* (1998) – Narkotikų platintojas
* *Vicious* (2003) – Marine
* *Confessions of a Teenage Drama Queen* (2004) – Durininkas
* *Get Rich or Die Tryin*' (2005) – Apsauginis
* *Last Comic Standing* (2006) – Kaip svečias
* *Gingerbreed* (2006) – Red Carter
* *Delirious* (2006) – Twilight Club Bouncer
* *A Merry Little Christmas* (2006) – Cleveland Tyrell
* *[[30 Rock]]* (2006–2013) – Dot Com
* *Human Giant* (2008) – Nusikaltėlis
* *[[Late Night with Conan O’Brien]]* (2008) – Jordan Mitchell
* *Mystery Team* (2009) – Bouncer
* *Royal Pains* (2009) – Lance
* *Did You Hear About the Morgans?* (2009) – U.S. Marshall Henderson
* *[[Castle]]* (2012) – Big Percy Jackson
Katė ir šuo

**Katė ir šuo** () – 1983 m. režisieriaus Bruno Korbuči sukurta veiksmo komedija, kurioje pagrindinį vaidmenį atliko Badas Spenceris. 

## Pagrindiniai aktoriai
: *Aktorius – vaidmuo*
* Bud Spencer – leitenantas Alanas Parkeris
* Tomas Millian – Tonis Roma
* Marc Lawrencer – Salvatorė Likuti 
* Margherita Fumero – Debora Smit
* Dan Fitzgerald – senatorius Andersonas

## Turinys

Tonis Roma – profesionalus žigolo, tačiau tuo pačiu jis nevengia ir „apšvarinti“ savo suvedžiotų moterų. Keblumų kyla tuomet, kai, suviliojęs senatoriaus Andersono žmoną, jis nugvelbia šio žiedą, dovanotą mafijos vadeivos Salvatorės Likuti.

Gaudyti Tonio Romos pasiunčiamas leitenantas Parkeris. Pastarasis dirba po priedanga apsimesdamas buitinės technikos prekybos agentu ir net jo gausi šeimyna nežino, kad Alanas iš tiesų yra policininkas.

Parkeris sučiumpa Tonį ir perduoda jį savo kolegoms, tačiau šis vėl pasprunka. Radęs naują auką, Tonis Roma viešbučio kambaryje tampa susidorojimo liudininku, kai Salvatorė Likuti nušauna žmogų. Dabar Toniui tenka bėgti ne tik nuo Parkerio ir policijos, bet ir saugotis mafijos, kuri turi savo informatorius policijoje. Besislėpdamas jis, pats to nežinodamas, atostogauti susiruošusio Parkerio mašinos priekaboje ir atsiduria užmiestyje, kur jį atseka mafijos smogikai.

Parkeriui, vis dar apsimetančiam prekybos agentu, tenka pristatyti namiškiams Romą kaip savo kolegą, kurį persekioja konkurentai. Dabar jam reikia ne tik saugiai nugabenti Romą į policiją, bet ir rasti būdą priversti jį liudyti prieš Likutį.